Det hele forløb ganske glimrende. Jeg bestilte værelset en uge i forvejen, og da Théo var på ferie, var det hans sambo Maxime, som tog i mod mig. Han satte mig fint ind i, hvordan alting i lejligheden fungerede og jeg fik et lyst og rent værelse at sove i. Senere drak vi en øl i selskab med Maximes veninde og vi havde en lang interessant samtale om højt og lavt. Der var god stemning hele vejen og jeg fik tilmed lov at låne Maximes cykel, så jeg kunne køre en midnatstur ned og hente smøger på Nation.
Ganske fint nabolag, med metrostation udført i art nouveau lige ved siden af. Og så selvføgelig Pére Lachaise lige ved siden af, hvilket jeg meget gerne ville have besøgt, hvis jeg havde haft tid til det.